ADVANC เตรียมเครือข่าย AIS 5G รองรับปีใหม่ เน้นพท.สำคัญด้านสาธารณสุข
ADVANC เตรียมเครือข่าย AIS 5G รองรับปีใหม่ เน้นพท.สำคัญด้านสาธารณสุข
ADVANC เตรียมเครือข่าย AIS 5G รองรับปีใหม่ เน้นพท.สำคัญด้านสาธารณสุข
30 ธ.ค. 2563

นางสายชล ทรัพย์มากอุดม หัวหน้าฝ่ายงานประชาสัมพันธ์ บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC กล่าวว่า แม้เทศกาลปีใหม่ รับปี 2564 ในครั้งนี้ ประเทศไทยจะยังคงอยู่ในสถานการณ์เฝ้าระวังการระบาดของโควิด-19 ในขั้นสูงสุด และอาจส่งผลให้การเดินทางท่องเที่ยวของคนไทยลดน้อยลงบ้าง โดยหันไปเลือกรับชมความบันเทิงในระหว่างอยู่บ้านแทน
รวมไปถึงการเตรียมความพร้อมของภาคสาธารณสุขทั่วประเทศ ที่ต้องรับมือกับสถานการณ์แพร่ระบาด ซึ่งไม่ว่าสถานการณ์จะเป็นในลักษณะใด ทีมงานของเอไอเอส ก็ได้จัดเตรียมความพร้อม 24 ชั่วโมง เพื่อให้ระบบสื่อสารตอบสนองการใช้งานทุกรูปแบบอย่างไม่ติดขัด อาทิ
1.เตรียมเครือข่าย AIS 5G และ AIS Fibre พร้อมด้วย App AIS PLAY, AIS 5G PLAY VR และกล่อง AIS PLAY BOX ให้พร้อมรองรับการชมความบันเทิงสิ้นปีในทุกรูปแบบ โดยเฉพาะอย่างยิ่งในคืนวันที่ 31 ธันวาคม 2563 กับกิจกรรม “AIS 5G The Future of Virtual Celebration 2021” มหกรรมคอนเสิร์ตเคาท์ดาวน์ในรูปแบบ 5G Virtual Reality ครั้งแรกในไทย
2.ดูแลระบบ IT และเครือข่ายให้พร้อมรองรับการใช้งานที่เกี่ยวข้องกับการทำธุรกรรมทางการเงิน หรือ ซื้อของออนไลน์ เช่น SMS หรือ One Time Password อย่างไม่ติดขัด
3.ดูแลเครือข่ายในจุดสำคัญด้านสาธารณสุข อาทิ โรงพยาบาลในจังหวัดกลุ่มเสี่ยง ที่จะต้องใช้ระบบ IT และ Online ในการบริหารจัดการเพื่อแก้ปัญหาการระบาดของวิด-19 รวมถึงระบบหลังบ้านที่จะรองรับการใช้งาน Application ที่เกี่ยวกับสาธารณสุข เช่น อสม.ออนไลน์ เพื่อให้ใช้งานได้อย่างเต็มประสิทธิภาพ
“ในนามของชาวเอไอเอส ขอร่วมส่งความสุขและความปรารถนาดีถึงคนไทย และยืนยันว่าจะพัฒนาระบบสื่อสารผ่าน Digital Infrastructure ที่ดีที่สุด เพื่อเสริมขีดความสามารถของประเทศไทยในทุกสถานการณ์อย่างเต็มที่”
 
 